Proposta unitària d’entitats i organitzacions de la comunitat educativa adreçada als consells escolars dels centres educatius

Entitats i organitzacions: 
Associació d’Estudiants Progressistes (AEP), Associació de Joves Estudiants de Catalunya (AJEC), Associació de Mestres Rosa Sensat (AMRS), Comissions Obreres (CCOO), Federació d’Associacions de Mares i Pares de Catalunya (FAPAC), Federació d’Associacions de Pares d’Educació Secundària (FAPAES), Federació de Moviments de Renovació Pedagògica de Catalunya (FMRP), Observatori Internacional de la Professió Docent (OBIPD), Sindicat d’Estudiants (SE), Sindicat d’Estudiants dels Països Catalans (SEPC), Unió General de Treballadors (UGT), i  Unió Sindical de Treballadors/es de l’Ensenyament (USTEC·STEs)
Proposem promoure pronunciaments dels consells escolars dels 3.000 centres educatius de tot Catalunya sobre la situació econòmica i funcional de l’educació, fent paleses les mancances i dificultats que estan patint, i que remetin una resolució en aquest sentit al Departament d’Ensenyament i al Síndic de Greuges, en el període de l’u de març i fins al 14 d’abril. 
Pas a pas de l'organització: 
per gestionar i promoure  resolucions dels consells escolars
Posem al vostre abast tots els materials necessaris que puguin facilitar la vostra tasca i per tal que els consells escolars es pronunciïn sobre les retallades a l’educació.

ABANS DEL CONSELL ESCOLAR 
1.- Convocar una reunió extraordinària del consell escolar del centre i/o Consultar als membres del consell escolar de cada centre perquè es pugui aprovar el pronunciament sobre la situació econòmica i funcional de l’educació.

EL DIA DEL CONSELL ESCOLAR

2.- Disposar del model de text del pronunciament.  
3.- Amb l’aprovació del consell escolar remetre una resolució al Departament d’Ensenyament i al Síndic de Greuges. 
4.- Garantir que el/la president/a o secretari/a del consell escolar trameti la resolució del consell escolar al President de la Generalitat de Catalunya i al Síndic de greuges.

COMUNICACIÓ DEL RESULTAT 

 5.-  Les resolucions dels consells escolars adreçades al Molt honorable senyor Artur Mas President de la Generalitat de Catalunya es poden presentar a les Delegacions Territorials d’Ensenyament de cada territori.
•	Presencialment, amb registre d’entrada. 
•	Per correu ordinari a l’adreça de cada delegació territorial.
•	Opcionalment, per correu ordinari a l’adreça del Palau de la Generalitat: C/ Sant Sever, 12 - 08002 Barcelona
•	Opcionalment, per correu electrònic al President Mas: President.Artur_Mas@gencat.cat
6.- Les resolucions dels consells escolars es poden trametre al Sr Rafael Ribó, Síndic de Greuges de Catalunya:
•	per correu ordinari a l’adreça Passeig de Lluís Companys,7 - 08003 Barcelona
•	Per Fax: 933 013 187 
•	Per Internet. Per mitjà d'aquest formulari  (https://www.sindic.cat/ca/page.asp?id=90 ) adjuntant el document de la resolució del consell escolar en algun dels formats següents: doc, odt, pdf, jpg, gif
7.-  Us proposem donar publicitat de la resolució del consell escolar a la resta de la comunitat educativa del centre. 
8.- Comunicar la resolució del consell escolar al col·lectiu d’entitats i organitzacions promotores d’aquesta resolució: 
a) Inserint un registre al blog http://educacio-publica.blogspot.com/ per tal de recomptar el nombre de pronunciaments.  
b) O enviant un correu electrònic a educapublica@gmail.com amb la resolució annexada en algun dels formats següents: rtf, doc, odt, pdf, jpg, gif

AEP · AJEC · AMRS · CCOO · FAPAC · FAPAES · FMRP · OBIPD · SE · SEPC · UGT · USTEC·STEs